3699 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 315 


10 Μαρτίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ίδρυση Εθελοντικού Πυροσβεστικού Σταθμού Β' Τά¬ 


ξης στο Δήμο Μακεδονίδος. 1 

Καθορισμός αριθμού προσωπικού με ανάθεση έργου 

απότοΤΑΠ. 2 

Καθορισμός ποσοστών υπέρ του μονίμου και με σχέση 


εργασίας αορ. χρόνου φυλακτικού προσωπικού 
αρχ/των εκ της παρ’ αυτών πωλήσεων επί παρακα¬ 
ταθήκη πωλούμενων ειδών υπό του ΤΑΠ και καθο¬ 
ρισμός του τρόπου διανομής. 3 


ΑΠΟΦΑΣΕΙ Σ 

Αριθ. 58025 Φ. 101.4 (1) 

Ίδρυση Εθελοντικού Πυροσβεστικού Σταθμού Β' Τάξης 
στο Δήμο Μακεδονίδος. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΥΦΥΠ. ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α) Των άρθρων 2 και 11 του Ν. 1951/1991 «Καθιέρωση 
του θεσμού του Εθελοντή Πυροσβέστη και άλλες διατά¬ 
ξεις» (ΦΕΚ 84/Α'). 

β) Το άρθρο 29Ατου Ν. 1558/85, όπως τροποποιήθηκε 
με το άρθρο 27 του Ν. 2081/92 και αντικαταστάθηκε με το 
άρθρο 1 παρ. 2ατου Ν. 2469/97 (ΦΕΚ38/Α'). 

γ) Του άρθρου 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (ΦΕΚ 154/Α'). 

δ) Των άρθρων 1, 11 και 12 του Π .Δ. 32/1992 «Κανονι¬ 
σμός Οργάνωσης και Λειτουργίας Εθελοντικών Πυρο¬ 
σβεστικών Σταθμών και Κλιμακίων» (ΦΕΚ 15/Α ). 

2. Την 1107147/1239/0006Α/4.10.96 κοινή απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπ. Οικονομικών στους 
Υφυπουργούς Οικονομικών» (ΦΕΚ922/Β'). 


3. Την 6548 Φ.702.14/25.11.99 αναφορά της Π.Δ.Π.Υ. 
Κεντρικής Μακεδονίας με τη συνημμένη αλληλογραφία. 

4. Το γεγονός ότι, για το έτος 2000, προκαλείται δαπά¬ 
νη ύψους 4.600.000 δρχ., η οποία, λόγω του μικρού 
ύψους, δύναται να καλυφθεί από τις πιστώσεις που θα 
εγγράφονται κατ’ έτος στον Π/Υπ. αυτό, αποφασίζουμε: 

I. Ιδρύουμε Εθελοντικό Πυροσβεστικό Σταθμό Β'Τάξης 
στο Δήμο Μακεδονίδος Νομού Ημαθίας. 

II. Με την ίδρυση του Σταθμού αυτού συνιστώνται στο 
Πυροσβεστικό Σώμα, σύμφωνα με την παράγρ. 2 του 
άρθρου 1 του Ν. 1951/1991, οι εξής οργανικές θέσεις οι 
οποίες θα καλυφθούν με προσλήψεις που θα γίνουν μετά 
την 1.1.2000: 

Α. Μία (1) θέση Ανθυποπυραγού-Υποπυραγού Γ.Υ. 

Β. Μία (1) θέση Πυρονόμου Γ.Υ. 

Γ. Μία (1) θέση Πυροσβέστη Γ.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΝΙΚ. ΧΡΙΣΤΟΔΟΥΛΑΚΗΣ 

ΔΗΜΟΣΙΑΣ ΤΑΞΗΣ 

ΜΙΧ. ΧΡΥΣΟΧΟΪΔΗΣ 
-♦- 

Αριθ. Διοικ./Α/1960 (2) 

Καθορισμός αριθμού προσωπικού με ανάθεση έργου από 
το ΤΑΠ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρ. 681 και ΕΠ του Αστικού Κώδικα 
και του άρ. 6 του Ν. 2527/97 «Τροποποίηση και συμπλή¬ 
ρωση των διατάξεωντου Ν. 2190/94 και άλλες διατάξεις», 
καθώς και του ιγ'τηςπαρ. 2του άρ. 14του Ν. 2190/94. 

2. Την αρ. 55/1998 ΠΥΣ «Αναστολή διορισμών και προ¬ 
σλήψεων στο Δημόσιο Τομέα» (ΦΕΚ 252/Α712.11.98). 

3. Την πρόταση της Υπουργού Πολιτισμού (αριθ. εγγ. 
ΥΠΠΟ/ΔΙΟΙΚ/Β/49077/23.11.1999). 

4. Την αριθ. 8/11.1.2000 πράξη του Υπουργικού Συμ- 

βουλίου σχετικά με την έγκριση ανάθεσης έργου σε είκο¬ 
σι οκτώ (28) άτομα διαφόρων ειδικοτήτων για δεκαοκτώ 
(18) μήνες από το Ταμείο Αρχ/κών Πόρων & Απαλ/σεων 
και την κατανομή κατά ειδικότητα των εγκρινομένων θέ¬ 
σεων από την Υπουργό Πολιτισμού. 

5. Τις διατάξεις του Ν. 736/77 «Περί Οργανισμού του 
ΤΑΠ». 

6. Τις ανάγκες του ΤΑΠ σε προσωπικό διαφόρων ειδι¬ 
κοτήτων για την υλοποίηση του εγκεκριμένου προγράμ¬ 
ματος «ΚΑΣΤΡΩΝ ΠΕΡΙΠΛΟΥΣ», καθώς επίσης και τους 
λόγους που αναφέρονται στο πρακτικό της συνεδρίασης 
10/28.7.99 του Δ.Σ. του ΤΑΠ. 

7. Την 8211/8.3.1999 κοινή απόφαση του Πρωθυπουρ¬ 
γού και Υπουργού Εσωτερικών, Δημόσιας Διοίκησης και 
Αποκέντρωσης «Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης Λεωνίδα Τζανή...». 

8. Την αρ. ΔΙΚ/8888/19.10.99 του Νομικού Συμβούλου 
τους ΤΑΠ, αποφασίζουμε: 

Καθορίζουμε τον αριθμό των προσώπων στα οποία 
μπορεί να ανατεθεί η υλοποίηση του εγκεκριμένου προ¬ 
γράμματος του ΤΑΠ «ΚΑΣΤΡΩΝ ΠΕΡΙΠΛΟΥΣ» με μίσθω¬ 
ση έργου για χρονικό διάστημα (18) μηνών, για είκοσι 
οκτώ (28) άτομα του Ταμείου Αρχαιολογικών Πόρων και 
Απαλλοτριώσεων (ΝΠΔΔπου εποπτεύεται απότο ΥΠΠΟ) 
για την κάλυψη υπηρεσιακών αναγκών της ανωτέρω υπη¬ 
ρεσίας 

Α. Αριθμός προσωπικού κατά ειδικότητα: 

1. Αρχιτέκτονες (ΠΕ) 

Αριθμός: Έξι (6) άτομα. 

Εργασία: Η εργασία τους θα αφορά: 

Τη σύνταξη μελετών ανάδειξης Αρχαιολογικών Χώρων 
και Μνημείων, τη σύνταξη προδιαγραφών για την ανάθε¬ 
ση μελετών με τη διαδικασία του Νόμου «Περί αναθέσε- 
ως μελετών», τη διαδικασία καταγραφής, αξιολόγησης, 
παρακολούθησης και επίβλεψης των μελετών, την παρα¬ 
λαβή, παραπομπή με εισηγήσεις στα αρμόδια όργανα, 
καθώς και την επίβλεψη του αντίστοιχου έργου. 

Προσόντα: 

α) Δίπλωμα Αρχιτέκτονα Μηχανικού ημεδαπής ή ισότι¬ 
μο αντίστοιχης ειδικότητας της αλλοδαπής. 

β) Αποδεδειγμένη επαγγελματική εμπειρία (διετής) σε 
θέματα εκπόνησης μελετών ανάδειξης αρχ/κών χώρων 
και μνημείων, αναθέσεως μελετών δημοσίου τομέα, κα¬ 
θώς και σε επιβλέψεις δημοσίων έργων σε αρχ/κούς χώ¬ 
ρους και επιβλέψεις μελετών δημοσίου τομέα. 

γ) Εμπειρία σε προγράμματα Η/Υ της ειδικότητάς τους. 

Αμοιβή: Ποσό αμοιβής 8.600.000 δρχ. για 18 μήνες κατ’ 
άτομο. 

2. Πολιτικοί Μηχανικοί (ΠΕ) 

Αριθμός: Τέσσερα (4) άτομα. 

Εργασία: Η εργασία τους θα αφορά: 

Τη σύνταξη στατικών μελετών καθώς και προδιαγρα¬ 
φών στατικών και γεωτεχνικών μελετών και ερευνών για 
την ανάθεση μελετών σε εξειδικευμένους επιστήμονες με 
ανάλογο μηχανικό εξοπλισμό, την παρακολούθηση και 
επίβλεψη των μελετών, την παραλαβή, παραπομπή με ει¬ 
σηγήσεις στα αρμόδια όργανα, και επίβλεψη του αντί¬ 
στοιχου έργου. 

Προσόντα: 

α) Δίπλωμα Πολιτικού Μηχανικού ημεδαπής ή ισότιμο 
αντίστοιχης ειδικότητας της αλλοδαπής. 


β) Αποδεδειγμένη επαγγελματική εμπειρία (διετής) σε 
θέματα εκπόνησης μελετών στατικών, γεωτεχνικών κ.λπ. 
μελετών, σε εξειδικευμένους επιστήμονες με ανάλογο 
μηχανικό εξοπλισμό, επιβλέψεις δημοσίων έργων σε 
Αρχ/κούς Χώρους και Μνημεία και επιβλέψεις μελετών 
δημοσίου τομέα. 

γ) Εμπειρία σε προγράμματα Η/Υ της ειδικότητάς τους. 
Αμοιβή: Ποσό αμοιβής 8.600.000 δρχ. για 18 μήνες κατ’ 
άτομο. 

3. Ηλεκτρολόγοι Μηχανολόγοι Μηχανικοί (ΠΕ) 
Αριθμός: Τέσσερα (4) άτομα. 

Εργασία: Η εργασία τους θα αφορά: 

Τη σύνταξη μελετών καθώς και προδιαγραφών για την 
ανάθεση μελετών ηλεκτροφωτισμού ανάδειξης και μνη¬ 
μειακού φωτισμού ειδικών προδιαγραφών για την προ¬ 
στασία και ανάδειξη των μνημείων (αποφυγή δυσμενών 
επιπτώσεων, όπως δημιουργία μυκήτων επί των τοίχων 
κ.λπ.), την παρακολούθηση και επίβλεψη των μελετών, την 
παραλαβή και την παραπομπή με εισηγήσεις στα αρμόδια 
όργανα καθώς και την επίβλεψη του αντίστοιχου έργου. 
Προσόντα: 

α) Δίπλωμα Ηλεκτρολόγου Μηχανολόγου Μηχανικού 
ημεδαπής ή ισότιμο αντίστοιχης ειδικότητας της αλλοδα¬ 
πής. 

β) Αποδεδειγμένη επαγγελματική εμπειρία (διετής) σε 
θέματα εκπόνησης μελετών ηλεκτροφωτισμού ανάδει¬ 
ξης μνημείων, ηλεκτρολογικών και μηχανολογικών εγκα¬ 
ταστάσεων, αναθέσεων μελετών δημοσίου τομέα καθώς 
και σε επιβλέψεις δημοσίων έργων σε Αρχ/κούς Χώρους 
και επιβλέψεις μελετών δημοσίου τομέα, 
γ) Εμπειρία σε προγράμματα Η/Υ της ειδικότητάς τους. 
Αμοιβή: Ποσό αμοιβής 8.600.000 δρχ. για 18 μήνες κατ’ 
άτομο. 

4. Τοπογράφοι Μηχανικοί (ΠΕ) 

Αριθμός: Τρία (3) άτομα. 

Εργασία: Η εργασία τους θα αφορά: 

Τη σύνταξη τοπογραφικών μελετών σε Αρχ/κούς χώ¬ 
ρους και προδιαγραφών για την ανάθεση ειδικών τοπο- 
γραφικών και αρχιτεκτονικών αποτυπώσεων με χρήση 
φωτογραμμετρικών μεθόδων που απαιτούν ειδικό εξο¬ 
πλισμό, την παρακολούθηση και επίβλεψη των μελετών, 
την παραλαβή τους κ.λπ. 

Προσόντα: 

α) Δίπλωμα Τοπογράφου Μηχανικού ημεδαπής ή ισότι¬ 
μο αντίστοιχης ειδικότητας της αλλοδαπής. 

β) Αποδεδειγμένη επαγγελματική εμπειρία (διετής) σε 
θέματα εκπόνησης μελετών τοπογραφικών αποτυπώσε¬ 
ων, κτηματογραφήσεων σε Αρχ/κούς Χώρους και Μνη¬ 
μεία και αναθέσεων μελετών δημοσίου τομέα, 
γ) Εμπειρία σε προγράμματα Η/Υ της ειδικότητάς τους. 
Αμοιβή: Ποσό αμοιβής 8.600.000 δρχ. για 18 μήνες κατ’ 
άτομο. 

5. Αρχαιολόγοι (ΠΕ) 

Αριθμός: Επτά (7) άτομα. 

Εργασία: Η εργασία τους θα αφορά: 

Αρχαιολογική - ιστορική τεκμηρίωση των μνημείων με 

τη συλλογή ανέκδοτων στοιχείων (αρχεία - συμβόλαια, 
χάρτες κ.λπ.), σύνταξη προδιαγραφών αρχαιολογικού 
περιεχομένου για την ανάθεση των μελετών ανάδειξης 
και παρακολούθηση επίβλεψη της αρχαιολογικής μελέ¬ 
της που υποβάλλουν οι Σύμβουλοι Αρχαιολόγοι, την επι¬ 
μέλεια των κειμένων των εκθέσεων για προβολή του Π ρο- 
γράμματος και τη δημοσίευσή του. 

Προσόντα: 

α) Πτυχίο Φιλοσοφικής Σχολής Τμήματος Ιστορικού 
Αρχ/κού ή Πτυχίο Φιλοσοφικής Σχολής Τμήματος 
Αρχ/γίας με κατεύθυνση στην Αρχ/γία, Πανεπιστημίου 
της ημεδαπής ή ισότιμο αντίστοιχης ειδικότητας Πανεπι¬ 
στημίου της αλλοδαπής. 

β) Αποδεδειγμένη επαγγελματική εμπειρία (διετής) σε 
θέματα Αρχαιολογικής Ιστορικής τεκμηρίωσης των μνη¬ 
μείων, σύνταξης προδιαγραφών αρχαιολογικού περιεχο¬ 
μένου για την ανάθεση μελετών ανάδειξης παρακολού¬ 
θησης της εκπονούμενης μελέτης και επιμέλειας Αρχαιο¬ 
λογικών Εκδόσεων. 

γ) Εμπειρία σε ηλεκτρονική επεξεργασία κειμένου (μο¬ 
νοετής) - γνώση δύο από τις παρακάτω γλώσσες: Αγγλι¬ 
κά - Γαλλικά - Γερμανικά - Ιταλικά, εκ των οποίων μία (1) 
ξένη γλώσσα σε επίπεδο πολύ καλής γνώσης ως εξής: 

(Ι_0\Λ/ΕΒ, ΟΕΒΤΙΡΙΟΑΤ, ΖΕΝΤΒΑΙΈ ΜΓΠΈΕδΤυΡΕΝ, 
ϋΙΡΕΟΜΑ Ό\ ΕΙΝΘΙΙΑ ΙΤΑϋΑΝΑ) και άλλη ξένη γλώσσα σε 
επίπεδο επάρκειας (άριστης γνώσης): (ΡΒΟΡΙΟΙΕΝΟΥ, 
ϋΙΡΕΟΜΕ Ο' ΕΤυϋΕ5 δυΡΕΒΙΕΙΙΒΕδ, ΟΒΟδδΕ ϋΕυ- 
δΟΗΕδ δΡΒΑΟΗϋΙΡίΟΜ, ϋΙΡΙΟΜΕ ϋΙ ϋΝΘΙΙΑ Ε θυΐ_- 
ΤΕΙΒΑΙΤΑϋΑΝΑ). 

Αμοιβή: Ποσό αμοιβής 8.000.000 δρχ. για 18 μήνες κατ’ 
άτομο. 

6. Επικοινωνιολόγοι - Οικονομολόγοι (Π Ε) 

Αριθμός: Ένα (1) άτομο. 

Εργασία: ΡΙ εργασία του θα αφορά: 

Την παρακολούθηση χρηματοοικονομικών παραμέ¬ 
τρων των κοινοτικών προγραμμάτων και σύνταξη προδια¬ 
γραφών τεχνικοοικονομικών μελετών σκοπιμότητας και 
βιωσιμότητας. 

Προσόντα: 

α) Πτυχίο ή Δίπλωμα Πολιτικών ή Οικονομικών Επιστη¬ 
μών Διοίκησης Επιχειρήσεων ΑΕΙ ή Πτυχίο ή Δίπλωμα 
Α.Σ.Ο.Ε.Ε., ή επικοινωνίας Μ.Μ.Ε. ημεδαπής ή ισότιμο 
αντίστοιχης ειδικότητας σχολών της αλλοδαπής. 

β) Αποδεδειγμένη εμπειρία συμμετοχής του σε υλοποί¬ 
ηση Κοινοτικών Προγραμμάτων, σύνταξη προδιαγραφών 
τεχνικοοικονομικών μελετών σκοπιμότητας και βιωσιμό¬ 
τητας. 

Αμοιβή: Ποσό αμοιβής 8.000.000 δρχ. για 18 μήνες κατ’ 
άτομο. 

7. Τεχνολόγοι Τοπογράφοι (ΤΕ) 

Αριθμός: Δύο (2) άτομα. 

Εργασία: Η εργασία τους θα αφορά: 

Τη σύνταξη τοπογραφικών αποτυπώσεωντη λήψη στοι¬ 
χείων προσμέτρησης και προϋπολογισμού για τη σύντα¬ 
ξη προδιαγραφών ανάθεσης μελετών ειδικών τοπογρα- 
φικών και φωτογραμμετριών αποτυπώσεων, την παρακο¬ 
λούθηση και επίβλεψη των μελετών και έργων σε μνημεία 
και αρχ/κούς χώρους. 

Προσόντα: 

α) Πτυχίο ΤΕΙ ειδικότητας Τεχνολόγου Τοπογράφου 
ημεδαπής ή ισότιμο αντίστοιχης ειδικότητας της αλλοδα¬ 
πής. 

β) Αποδεδειγμένη επαγγελματική εμπειρία (διετής) σε 
θέματα εκπόνησης τοπογραφικών μελετών, αρχ/κών χώ¬ 
ρων και μνημείων, σύνταξης προδιαγραφών για ανάθεση 
μελετών δημοσίου τομέα, καθώς και παρακολούθησης 
και επίβλεψής τους. 

γ) Εμπειρία σε προγράμματα Η/Υτης ειδικότητάς τους. 

Αμοιβή: Ποσό αμοιβής 7.750.000 δρχ. για 18 μήνες κατ’ 
άτομο. 


8. Τεχνολόγοι Πολιτικοί Μηχανικοί (ΤΕ) 

Αριθμός: Ένα (1) άτομο. 

Εργασία: Η εργασία του θα αφορά: 

Τη σύνταξη προσμετρήσεων προϋπολογισμών τευχών 
δημοπράτησης για εκτέλεση έργων σε αρχ/κούς χώρους, 
καθώς και σύνταξη οικονομοτεχνικών στοιχείων προδια¬ 
γραφών για ανάθεση μελετών ηλεκτρομηχανολογικών 
(στατικών, γεωτεχνικών κ.λπ.) παρακολούθηση και επί¬ 
βλεψη των αντίστοιχων μελετών και έργων. 

Προσόντα: 

α) Πτυχίο ΤΕΙ ειδικότητας Τεχνολόγου Πολιτικού Μηχα¬ 
νικού ημεδαπής ή ισότιμο αντίστοιχης ειδικότητας της 
αλλοδαπής. 

β) Αποδεδειγμένη επαγγελματική εμπειρία (διετής) σε 
θέματα εκπόνησης μελετών (γεωτεχνικών, στατικών, 
κ.λπ.), προδιαγραφών για ανάθεση μελετών στο δημόσιο 
τομέα, καθώς και σε επιβλέψεις δημοσίων έργων σε 
Αρχ/κούς χώρους και Μνημεία. 

γ) Εμπειρία σε προγράμματα Η/Υ της ειδικότητάς τους. 

Αμοιβή: Ποσό αμοιβής 7.750.000 δρχ. για 18 μήνες κατ’ 
άτομο. 

Η δαπάνη που θα προκληθεί από την προαναφερόμενη 
ανάθεση έργου θα ανέλθει στο ποσό των διακοσίων 
τριάντα τριών εκατομμυρίων τριακοσίων χιλιάδων 
(233.300.000) δρχ. πλέον ΦΠΑ και θα βαρύνει τις πιστώ¬ 
σεις του έργου 9814528 επιχορήγηση ΤΑΠΑ για το έργο 
«Κάστρων Περίπλους». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΠΟΛΙΤΙΣΜΟΥ 

Β. ΠΑΠΑΝΔΡΕΟΥ Ε. ΠΑΠΑΖΩΗ 

-♦- 

Αριθ. Διοικ,/Β/1959 (3) 

Καθορισμός ποσοστών υπέρ του μονίμου και με σχέση 
εργασίας αορ. χρόνου φυλακτικού προσωπικού 
αρχ/των εκ της παρ’ αυτών πωλήσεως επί παρακατα¬ 
θήκη πωλούμενων ειδών υπό του ΤΑΠ και καθορισμός 
του τρόπου διανομής. 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παρ. 8 του άρθρου 7 του Ν. 2557/97 
«θεσμοί, μέτρα και δράσεις πολιτιστικής ανάπτυξης, με 
την οποία αναφέρονται σε ισχύ οι διατάξεις της περ. δδ' 
της παρ. α' του άρθρου 10 Ν. 736/77 «Περί Οργανισμού 
ΤΑΠ», όπως αυτή τροποποιήθηκε και κυρώθηκε με την 
διάταξη της παρ. 59 του άρθρου 11 του Ν. 1881/1990. 

2. Την απόφαση του Υπουργού Εθνικής Παιδείας με 
αριθ. πρωτ. Τ.33754/1265/19.3.1957 «Περί τρόπου δια- 
χειρήσεως δελταρίων και λοιπών ειδών πωλούμενων εν 
τοις μουσείοις». 

3. Την απόφαση του Διοικητικού Συμβουλίου του ΤΑΠ 
της συνεδρίασης 5/27.3.1998. 

4. Το γεγονός ότι από τις διατάξεις της αποφάσεως αυ¬ 
τής προκαλείται δαπάνη ποσού 120.000.000 δρχ. περί¬ 
που, η οποία δεν βαρύνει το σκέλος εξόδων του προϋπο¬ 
λογισμού του ΤΑΠ, αλλά τα έσοδα από τις πωλήσεις ειδών 
στα Μουσεία και στους Αρχ/κούς Χώρους του Κράτους. 

5. Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών, για την 
ανάθεση αρμοδιοτήτων, αποφασίζουμε: 

1. Το προβλεπόμενο από τις διατάξεις της περ. δδ' της 
παρ. α' του άρθρου 10 του Ν.736/77 «περί Οργανισμού 
του ΤΑΠ», όπως αυτή τροποποιήθηκε και κυρώθηκε με 
την διάταξη της παρ. 59 του άρθρου 11 του Ν. 1881/1990, 
ποσοστό υπέρ του μονίμου και με σχέση εργασίας αορί¬ 
στου χρόνου φυλακτικού προσωπικού αρχ/των εκ της 
παρ’ αυτών πωλήσεως επί παρακαταθήκη πωλούμενων 
ειδών υπό του ΤΑΠ καθορίζεται από 1.1.2000 σε δώδεκα 
(12%) τοις εκατό. Προϋποθέσεις για την καταβολή του 
ανωτέρω ποσοστού είναι η ουσιαστική προβολή του συ¬ 
ναφούς έργου του ΥΠΠΟ και η συστηματική προώθηση 
των πωλήσεων όλων των ειδών παραγωγής του ΤΑΠ - 
ΥΠΠΟ με την διακεκριμένη παρουσίασή τους στις εμφα¬ 
νέστερες θέσεις των σημείων πώλησης. Σε περίπτωση 
κατά την οποία διαπιστώνεται κατά την μηνιαία εκκαθάρι¬ 
ση από τις καταστάσεις διακίνησης των πωλητέων ειδών 
σε μουσεία και αρχ/κούς χώρους ότι η πώληση των εν 
λόγω ειδών υπολείπεται αναλογικά των πωλούμενων ει¬ 
δών των προμηθευτών, το παραπάνω ποσοστό ορίζεται 
στο συγκεκριμένο μουσείο ή αρχ/κό χώρο στο δέκα (10%) 
τοις εκατό. 

Σε περίπτωση κατά την οποία διαπιστώνεται κατόπιν 
ελέγχου του ΤΑΠ η μη ιδιαίτερη προβολή των εκδόσεων 
και των λοιπών ειδών του ΤΑΠ στα εμφανέστερα σημεία 
τωνπωλητηρίωντων μουσείων καιτων αρχ/κών χώρων το 


Διοικητικό Συβούλιο του ΤΑΠ με απόφασή του δύναται να 
προβεί μέχρι και την πλήρη περικοπή του ποσοστού των 
φυλάκων στο συγκεκριμένο μουσείο ή αρχ/κό χώρο μέχρι 
και για ένα χρόνο. 

2. Η εκκαθάριση του ποσοστού υπέρ των φυλάκων θα 
πραγματοποιείται από το ΤΑΠ βάσει των μηνιαίων κατα¬ 
στάσεων διακίνησης πωλητέων ειδών που στέλνουν οι 
διαχειριστές μαζί με την εκκαθάριση των υπέρ του ΤΑΠ 
και των προμηθευτών ποσοστών εντός ενός μηνάς από 
της εισαγωγής τους στο ΤΑΠ. 

3. Η κατάθεση από το ΤΑΠ του ποσού που αντιστοιχεί 
στο ποσοστό των φυλάκων θα πραγματοποιείται σε ειδι¬ 
κό τραπεζικό λογαριασμό της αρμόδιας Εφορείας 
Αρχ/των ή του Μουσείου, ο οποίος θα έχει γνωστοποιηθεί 
εγγράφως στο ΤΑΠ. 

4. Η καταβολή των ποσών που αντιστοιχούν στους φύ¬ 
λακες αρχ/των θα πραγματοποιείται με ευθύνη της αρμό¬ 
διας Εφορείας Αρχ/των ή του Μουσείου. 

5. Κάθε προηγούμενη σχετική απόφαση παύει να 
ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2000 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚ. ΧΡΙΣΤΟΔΟΥΛΑΚΗΣ ΕΛ. ΠΑΠΑΖΩΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




